વલસાડમાં હાલમાંજ ધોરણ દસની પરીક્ષા આપી ચૂકેલી સગીર વિદ્યાર્થીનીના લગ્ન તેના પિતાએ સમાજના એનઆરઆઇ યુવક સાથે નક્કી કરી દીધા હતા. આ લગ્ન સોમવારે 2જી મેના રોજ થવાના હતા. જોકે કોઈ અજાણ્યા જાગૃત નાગરિકે આ મુદ્દે ચાઇલ્ડ હેલ્પ લાઇનમાં નનામો ફોન કરીને બાળ લગ્નની માહિતી આપી હતી. આ ઘટનાની જાણ થતા તેની ગંભીરતાને પગલે સુરક્ષા અધિકારી દિવ્યેશ એન.પટેલ, સિટી પીએસઆઈ એમ.એન.શેખ અને બાળ સુરક્ષાની ટીમ સાથે સગીરાના પિતાના ઘરે લગ્ન થતા અટકાવ્યા હતા.